Vi blev modtaget af Poul Arne, da vi ankom til lejligheden, og fik en god intro til denne og området. Tak for det.
Dette er en fantastisk fin lejlighed. Man har rigtig meget plads i denne, så jeg vil mene, at den ville være fantastisk at bo i, hvis man har børn med. Vi boede 4 voksne i lejligheden, men var to voksne mere i København, og der var rigelig plads til, at vi alle 6 kunne spise sammen i lejligheden og slappe af, efter vores lange ture til centrum af København.
Der er offentlig transport 5 min. gang fra lejligheden, hvor der er en bus der bl.a. køre til Københavns Hovedbanegård på ca. 15-20 min. Det benyttede vi os af flere gange. Der er også indkøbsmuligheder og restauranter tæt på lejligheden, så alt i alt var det meget nemt det hele.
Vi nød vores ophold i lejligheden, og vil varmt anbefale denne. Tror ikke man kan finde ret mange andre lejligheder af denne størrelse tæt på København.